ข้อบัญญัติองค์การบริหารส่วนตำบลเฉนียงข้อบัญญัติองค์การบริหารส่วนตำบลเฉนียงเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตองค์การบริหารส่วนตำบลเฉนียงอำเภอเมืองสุรินทร์ จังหวัดสุรินทร์พ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำโดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลเฉนียงโดยความเห็นชอบของสภาองค์การบริหารส่วนตำบลเฉนียงและนายอำเภอเมืองสุรินทร์จึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลเฉนียง เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตองค์การบริหารส่วนตำบลเฉนียง อำเภอเมืองสุรินทร์จังหวัดสุรินทร์ พ.ศ. ๒๕๕๖ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองสุรินทร์ที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในข้อบัญญัตินี้บริเวณที่ ๑ หมายความว่าพื้นที่บริเวณ ดังต่อไปนี้ด้านทิศเหนือ จากหลักเขตที่ ๑ไปทางทิศตะวันออกตามแนวลำห้วยเสนงไปจดหลักเขตที่ ๒ บริเวณสะพานคอนกรีตกึ่งกลางทางหลวงแผ่นดินหมายเลข๒๑๔ ตอนสุรินทร์ - ช่องจอม ระยะทาง ๒,๘๐๐ เมตรด้านทิศตะวันออก จากหลักเขตที่ ๒ไปทางทิศใต้ตามทางหลวงแผ่นดินหมายเลข ๒๑๔ ตอนสุรินทร์ - ช่องจอม ไปจดหลักเขตที่ ๗บริเวณกึ่งกลางทางหลวงแผ่นดินหมายเลข ๒๑๔ ตอนสุรินทร์ - ช่องจอม ระยะทาง ๒,๒๙๙ เมตรด้านทิศใต้ จากหลักเขตที่ ๗ไปทางทิศตะวันตกตามแนวขนานทางหลวงแผ่นดินหมายเลข ๒๑๔ (ตอนเลี่ยงเมืองสุรินทร์)ไปจดหลักเขตที่ ๘ ระยะทาง ๑,๖๓๙ เมตรด้านทิศตะวันตก จากหลักเขตที่ ๘ไปทางทิศเหนือเป็นแนวตรงไปจดหลักเขตที่ ๑ บริเวณลำห้วยเสนงระยะทาง ๕๒๐ เมตรบริเวณที่ ๒ หมายความว่าพื้นที่บริเวณ ดังต่อไปนี้ด้านทิศเหนือ จากหลักเขตที่ ๒บริเวณสะพานคอนกรีตกึ่งกลางทางหลวงแผ่นดินหมายเลข ๒๑๔ ตอนสุรินทร์ - ช่องจอมไปทางทิศตะวันออกตามแนวลำห้วยเสนงไปจดหลักเขตที่ ๓ ระยะทาง ๒,๙๐๐ เมตรด้านทิศตะวันออก จากหลักเขตที่ ๓ ไปทางทิศใต้ตามแนวเขตบริเวณที่ ๒ไปจดหลักเขตที่ ๖ ระยะทาง ๑,๒๒๐ เมตรด้านทิศใต้ จากหลักเขตที่ ๖ไปทางทิศตะวันตกตามแนวขนานทางหลวงแผ่นดินหมายเลข ๒๑๔ (ตอนเลี่ยงเมืองสุรินทร์)ไปจดหลักเขตที่ ๗ บริเวณกึ่งกลางทางหลวงแผ่นดินหมายเลข ๒๑๔ ตอนสุรินทร์ - ช่องจอมระยะทาง ๑,๒๙๓ เมตรด้านทิศตะวันตก จากหลักเขตที่ ๗ไปทางทิศเหนือตามทางหลวงแผ่นดินหมายเลข ๒๑๔ ตอนสุรินทร์ - ช่องจอม ไปจดหลักเขตที่๒ บริเวณกึ่งกลางสะพานคอนกรีต ระยะทาง ๒,๒๙๙ เมตรบริเวณที่ ๓ หมายความว่าพื้นที่บริเวณ ดังต่อไปนี้ด้านทิศเหนือ จากหลักเขตที่ ๓ ไปทางทิศตะวันออกตามแนวลำห้วยเสนงไปจดหลักเขตที่๔ ระยะทาง ๑,๐๐๐ เมตรด้านทิศตะวันออก จากหลักเขตที่ ๔ไปทางทิศใต้ตามแนวลำห้วยเสนงไปจดหลักเขตที่ ๕ ระยะทาง ๗๘๐ เมตรด้านทิศใต้ จากหลักเขตที่ ๕ไปทางทิศตะวันตกตามแนวขนานทางหลวงแผ่นดินหมายเลข ๒๑๔ (ตอนเลี่ยงเมืองสุรินทร์)ไปจดหลักเขตที่ ๖ ระยะทาง ๕๕๓ เมตรด้านทิศตะวันตก จากหลักเขตที่ ๖ ไปทางทิศเหนือตามแนวเขตบริเวณที่ ๓ไปจดหลักเขตที่ ๓ ระยะทาง ๑,๒๒๐ เมตรทั้งนี้ ตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและประเภทที่กำหนดให้ดำเนินการได้ตามบัญชีท้ายข้อบัญญัตินี้ และโรงงานบำบัดน้ำเสียรวมของชุมชน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) โรงแรมตามกฎหมายว่าด้วยโรงแรม(๕)อาคารที่มีพื้นที่รวมกันทุกชั้นหรือชั้นหนึ่งชั้นใดในหลังเดียวกันเกิน ๒,๐๐๐ ตารางเมตร(๖) ห้องแถว ตึกแถว หรือบ้านแถว(๗) อาคารชุด หอพัก หรืออาคารอยู่อาศัยรวมข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและประเภทที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซ สำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔)อาคารเลี้ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกันเกิน๒,๐๐๐ ตารางเมตร หรือเป็นไปเพื่อการค้าหรือก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายว่าด้วยสุสานและฌาปนสถาน(๖)อาคารที่มีพื้นที่รวมกันทุกชั้นหรือชั้นหนึ่งชั้นใดในหลังเดียวกันเกิน ๑๐,๐๐๐ ตารางเมตร(๗) อาคารเก็บสินค้า อาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่เก็บพัก หรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่อาคารรวมกันเกิน ๘,๐๐๐ ตารางเมตร(๘) โรงฆ่าสัตว์(๙) ไซโลเก็บผลิตผลทางการเกษตร(๑๐) โรงกำจัดขยะมูลฝอย(๑๑) โรงซื้อขายหรือเก็บชิ้นส่วนเครื่องจักรกลเก่าข้อ ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและประเภทที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซ สำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔)อาคารเลี้ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกันเกิน ๒๐๐ตารางเมตร หรือเป็นไปเพื่อการค้าหรือก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารที่มีพื้นที่รวมกันทุกชั้นหรือชั้นใดในหลังเดียวกันเกิน ๒,๐๐๐ ตารางเมตร(๗) อาคารที่มีความสูงเกิน ๑๒ เมตร(๘) อาคารเก็บสินค้าอาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่อาคารรวมกันเกิน ๒,๐๐๐ ตารางเมตร(๙) โรงฆ่าสัตว์(๑๐) ไซโลเก็บผลผลิตทางการเกษตร(๑๑) โรงกำจัดขยะมูลฝอย(๑๒) โรงซื้อขายเศษวัสดุข้อ ๗ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดใน ข้อ ๔ ข้อ ๕ และข้อ ๖ข้อ ๘ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดใน ข้อ ๔ ข้อ ๕ และข้อ ๖ข้อ ๙ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๐ ให้นายกองค์การบริหารส่วนตำบลเฉนียงรักษาการตามข้อบัญญัตินี้ประกาศณ วันที่ ๑๗ ตุลาคม พ.ศ. ๒๕๕๖เดล เกษอินทร์นายกองค์การบริหารส่วนตำบลเฉนียง[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลเฉนียง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตองค์การบริหารส่วนตำบลเฉนียง อำเภอเมืองสุรินทร์จังหวัดสุรินทร์ พ.ศ. ๒๕๕๖๒. บัญชีท้ายข้อบัญญัติองค์การบริหารส่วนตำบลเฉนียง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตองค์การบริหารส่วนตำบลเฉนียง อำเภอเมืองสุรินทร์จังหวัดสุรินทร์ พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๙ มกราคม ๒๕๕๗จุฑามาศ/ผู้ตรวจ๒๐ กุมภาพันธ์๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๑ ง/หน้า ๖๙/๒๐ มกราคม ๒๕๕๗